cyanic-selkie/wikianc huggingface dataset:
Баавгай
Эволюцийн хамаарал
Баавгайнхан овгийн гарал үүсэл маш жижиг, хээнцэр Parictis хэмээх амьтнаас эхтэй. Тэр нь дөнгөж 7 см урт гавалтай байв. Parictis анх Хойд Америкт хожуу Эоцений үед (38 сая орчим жилийн өмнө) үүссэн боловч Миоцен хүртэл энэ төрөл Еврази, Африкт үзэгдээгүй. Зээхийн хэмжээтэй, нохойтой төстэй Cephalogale хамгийн бүдүүлэг баавгайнхан гэж тооцогдох нь элбэг. Cephalogale анх дунд Олигоцен ба түрүү Миоцений (20–30 сая жилийн өмнө) үед Европт үүсчээ. Cephalogale Ursavus төрлийн анхны баавгайн өвөг болно. Энэ төрөл Ази руу тархаж, улмаар 5 сая жилийн өмнө Европт анхны жинхэнэ баавгай (Ursus төрөл) бий болжээ. Хамгийн бүдүүлэг энгийн зүйлүүд нь хүртэл, тухайлбал C. minor баавгайн шүдлэлтийн шинжийг үзүүлдэг. Тухайлбал арагшаа чиглэсэн M2 postprotocrista араатай, уртассан m2 араатай, богиноссон бага араатай. Баавгайнхан овгийн одоо байгаа зүйлүүд нь дан махаар хооллодоггүй шинжийн шүдтэйгээрээ онцлог боловч малтмал баавгайн хувьд дан махаар хооллодог шинжийн шүдтэй. Гэхдээ суусрынхан овгийнхны түвшинд хүртлээ мах идэштэн болоогүй. Cephalogale нь mesocarnivore буюу дунд түвшний мах идэштэн байжээ. Бусад устсан баавгайн төрлүүд гэвэл Arctodus, Agriarctos, Plionarctos, Indarctos нар болно.
Хожуу Эоцений үед баавгай Азид байсан эсэх нь тодорхойгүй боловч 37 сая жилийн өмнө далайн түвшин бага байх үед Азиас нүүсэн цөөн тоотой баавгай Хойд Америкт Parictis-ийг үүсгэсэн байх гэсэн таамаглал байдаг. Гэхдээ Зүүн Азид үүнийг нотлох Parictis-ийн малтмал үлдэгдэл олдоогүй. Гэхдээ баавгай Олигоцений үед Азид маш олон төрөл зүйл болон хөгжжээ. Хоёр дэд овгийн (Amphicynodontinae, Hemicyoninae) дөрвөн төрөл Олигоцений үед Азид байсан нь илэрсэн. Тухайлбал: Amphicticeps, Amphicynodon, Pachycynodon, Cephalogale. Amphicticeps нь зөвхөн Азид тархсан байсан бол, нөгөө гурав нь Европ, Азид хоёуланд нь байжээ. Энэ нь Олигоцений үед Ази, Европын хооронд баавгай нүүдэллэж байсныг харуулж байгаа бөгөөд хэд хэдэн зүйл Азиас Хойд Америк руу нүүсэн нүүдэл хожуу Олигоцен буюу түрүү Миоцений үед болсон байхыг харуулсан. Amphicticeps нь морфологийн хувьд Allocyon болон Хойд Америкийн Kolponomos-той төстэй боловч, энэ үед байсан Баавгайнхан овгийн нэг ч төрөл Еврази, Хойд Америкт хоёуланд нь тархаагүй юм. Гэхдээ Cephalogale түрүү Миоцений үед Хойд Америкт тархсан. Түүнчлэн Haplomys, Pseudotheridomys (хожуу Олигоцен), Plesiosminthus, Palaeocastor (түрүү Миоцен) зэрэг мэрэгчид Ази, Хойд Америкт хоёуланд нь түгээмэл байсан нь хоёр тивийн хооронд хожуу Олигоцен, түрүү Миоцений үед амьтны аймаг нь шилжин нүүдэллэж байсныг харуулж байна. Тиймээс Азиас Хойд Америк руу нүүсэн баавгайн нүүдэл энэ үед болсон байх магадлал их юм. Хожуу Шинэ төрмөлийн үед Еврази, Хойд Америкийн хооронд гурван удаа мах идэштэн, үүний дотор баавгайн том нүүдэл болсон нь тодорхой болсон. Эхнийх нь (21–18 сая жилийн өмнө) Amphicynodon, Cephalogale, Ursavus зэрэг төрөл үе үе нүүсэн нүүдэл юм. Хоёрдахь нь 7-8 сая жилийн өмнө болсон бөгөөд үүгээр Agriotherium нүүжээ. Энэ төрөл Сахаараас өмнөх Африкт мөн тархсан байсан нь урсоидуудын хувьд сонин тохиолдол юм. Гуравдахь ь түрүү Плиоцений үед 4 сая жилийн өмнө тохиолдсон ба Ursus тархан нүүжээ.
Аварга хулсны баавгайн таксономи удаан хугацааны турш маргаантай байгаа юм. Арманд Дэвид анх 1869 онд үүнийг Ursus төрөлд хамааруулан ангилсан боловч 1870 онд үүнийг Алфонс Милн-Эдвардс зээхийн төрөлд хамааруулжээ. Сүүлийн үеийн ДНХ-ийн судалгаагаар аварга хулсны баавгай бусад баавгайтай илүү ойр төрөл болохыг тогтоож, баавгайнхан овогт хамааруулж тооцдог болсон. Гэхдээ улаан хулсны баавгайн ангилал тодорхойгүй үлдсэн. Олон судлаачид, тухайлбал Вилсон, Рийдер нар түүнийг баавгайн овогт хамааруулсан. Бусад судлаачид түүнийг зээхүүдтэй хамт нэг овогт багтаасан бол, зарим нь Ailuridae гэх тусдаа овог болгон ангилжээ. Хоёр хулсны баавгайн хоорондох олон төстэй шинж, тухайлбал, хуурмаг эрхий хуруу зэрэг нь хулсаар хооллодогтой холбоотой ижилсэн хувьссан хувьслын үр дүн гэж үздэг.
Түүнчлэн Аляскын Эйбиси арлуудад тархсан хүрэн баавгай дэлхийн бусад хүрэн баавгайтай гэхээсээ илүү цагаан баавгайтай ойр төрөл болох нь тогтоогдсон. Аляскын Их Сургуулийн Фэрбэнкс дахь Хойд туйлын биологийн хүрээлэнгийн судлаач Жералд Шийлдс, Сандра Тэлбот нар тус зүйлийн хэд хэдэн дээжээс ДНХ-ийг нь шинжлэхэд, бусад хүрэн баавгайныхаас өөр байв. Судлаачид тэдгээр баавгайн ДНХ дэлхийн бусад газрын хүрэн баавгайтай харьцуулахад өвөрмөц шинжтэй байсныг нээсэн. Тус нээлтээр бусад бүх хүрэн баавгай хоорондоо ойрын төрөл бол Аляскын Эйбиси арлуудын баавгай тэднээс ялгарах бөгөөд харин цагаан баавгайтай ойр төрөл болохыг тогтоосон. Мөн Хятадад хөх баавгай хэмээх хар баавгайн төрөлд хамаарах нэн ховор зүйл байдаг гэлцдэг. Гэвч энэ амьтны зургийг нэг ч удаа авч байгаагүй.
Уутат баавгай буюу коалаг гаднах төрхөөр нь баавгай гэдэг боловч тэдгээр нь баавгай биш харин уутат амьтан юм.
Ангилал
Melursus, Helarctos төрлийг заримдаа Ursus-д хамааруулдаг. Азийн хар баавгай, цагаан баавгай нь Selenarctos ба Thalarctos хэмээх өөрийн төрөлд хамаардаг байсан бол өдгөө дэд төрлийн түвшинд ангилагддаг болсон.
Америкийн хар, хүрэн, цагаан баавгайнуудын дундаас эрлийз гаргаж авсан тохиолдол олон бий (Эрлийз баавгайнуудыг үз).
Гадаад холбоос
Ангилал:Википедиа:Онцлох өгүүлэл
Рафаэль Санти
Рафаэ́ль Са́нти (Raffaello Santi, Raffaello Sanzio, Rafael, Raffael da Urbino, Rafaelo) (1483 оны 3 сарын 28 - 1520 оны 4 сарын 6) Урбинод төрж, Ромд нас барсан. Италийн агуу уран зураач, графикч, архитектор, Умбрын уран зургийн сургуулийн төлөөлөгч.
Амьдрал ба уран бүтээл
Уран бүтээлч Джованни Санти-гийн хүү. Урбин дах аавынхаа урлагийн анхан шатны сургалтыг төгссөн. Гэвч дөнгөж залуу насандаа тэрээр алдарт зураач Пьетро Перуджино-гийн урланд ажиллаж байжээ. Перуджиногийн урлагийн мэдрэмж, зургийн төрх, тэгш хэмийн зохицол, зөв харьцаа, орон зай, гэрэл өнгөний сонголт, шийдэмгий хэцүү сонголтууд залуу Рафаэлийн уран бүтээлийн амьдралд ихээр нөлөөлсөн юм. Рафаэлийн урлагийн хэв маягийн нөлөөнд бусад уран бүтээлчдид ололт амжилт, хэв маягийг олж байлаа. Тэрээр ихэнхдээ Перуджиногийн уран бүтээл дээр суурилдаг байсан хэдий ч сүүлдээ шил дарааллан Леонардо да Винчи, Фра Бартоломео, Микеланжело нарын бүтээлээс санаа авдаг болжээ. Өмнөх уран бүтээлүүд нь («Мадонна Конестабиле», 1502—1503) нарийн мэдрэмж, хөнгөн уянгын халил агуулдаг байсан. Хүн төрөлхтний оршин байх утга учир, бие болон сэтгэлийн хүчийг Ватиканы ордонд (1509—1517) алдаршуулан, орон зайн мэдрэмж, ритм, харьцаа, өнгөний хослол, хэлбэрийн нэгдэл мөн архитектурын агуу шийдлийн мэдрэмжүүдийг өөртөө олж авсан юм. Флоренцид Микеланжело, Леонардо да Винчи нарын бүтээлийг судлаж байхдаа Рафаэль хүний биеийг анатомийн бүтцээр нь зөв дүрслэх аргыг сурсан юм. 25 настайдаа Рафаэль Ромд очсон бөгөөд энэ үеэс түүний уран бүтээлийн цэцэглэлтийн оргил үе эхэлжээ. Түүний хувьд Мадонны дүрээр дүрслэгдэх төгс төрхийг олох цөхрөшгүй хайлтынхаа үед тэрээр өөрийн уран бүтээлийн хамгийн төгс бүтээл болох эх хүний бэлэг тэмдэг болсон «Сикстиний Мадонна» (1513) бүтээлээ туурвижээ. Рафаэлийн уран зураг, бүтээлүүд нь шинжээчдээр өндрөөр үнэлэгдсэн бөгөөд удалгүй Санти Ромын урлагийн амьдралын гол төлөөлөгч болж чадсан юм. Италийн олон нэр хүндтэй хүмүүс зураач Рафаэльтай ургийн харилцаатай болохыг хүсэж байлаа, тэр тусмаа түүний дотны найз ширээт лам Биббиен. Гэвч Рафаэль Биббиений зээ нарын нэг Мария Довац нарын хурим болоогүй юм. Зарим нэг таамаглалаар бүсгүй Рафаэлийг гэрлэх амлалтандаа хүрэхийг хүлээж чадалгүй нас барсан гэдэг. Мөн өөр нэг таамаглалаар зураачийг нөлөөт баячуудтай явдаг бүсгүй болох Форнарин-тай нууцаар гэрлэсэн байсан гэж үздэг. Зураач 37 настайдаа зүрхний дутагдлын улмаас нас баржээ. Фарнезины ханын зураг, Ватиканы хаалттай тагтнууд болон түүний бусад дуусгаагүй бүтээлүүдийг Рафаэлийн шавь нар эскиз зургуудад нь түшиглэн дуусгажээ. Рафаэль Микеланжело шиг сонатууд бичдэг байжээ. Рафаэлийг нас барсаны дараа, түүнийг шинжээч Бембо: “Байгаль дэлхий түүнд дийлэгдэж, түүнтэй хамт өнгөрөхөөс болгоомжилж байсан Рафаэль энд хэвтэж байна.” хэмээн бичсэн байдаг.
Флоренцийн үе (1504-08 он)
Рафаэлийн Флоренцод нүүж ирэхээс өмнө туурвисан бүтээлүүдэд тэрээр маш их авьяас чадвартай ба хэлбэр дүрс, өнгөний зохицол болон үйл хөдлөл бүрийг гайхалтай зохицлоодог нь харагддаг: «Мадонна Конестабиле» ( 1502-03 он, Эрмитаж), «Рыцарийн хүү» (1504 он, Лондонгийн үндэсний галерей), «Гурван ивээл» (музей Конде), «Ариун Георгий» (1504, Вашингтон хотын үндэсний галерей), мөн хэмжээгээрээ арай том «Обручении Мариягийн сүй тавилт» (1504, Брера, Милан). Флоренцид нүүж ирсэн нь Рафаэлийн уран бүтээлийн амжилтад ихэд нөлөөлсөн юм. Түүний ажлын эхлэл нь анх Леонардо да Винчитай танилцсанаар тавигджээ. Тэрээр Леонардо да Винчигийн адилаар хүний анатоми, хөдөлгөөний механикийг, хэцүү байрлал болон жижигрүүлсэн хэлбэрийг судалж, нягт ба хэмнэлтэй зохиомжит хэв загварыг эрэлхийлж байлаа. Рафаэлийн Флоренцид сүүлд туурвисан бүтээлүүдэд («Авсанд хийсэн нь», 1507, галерей Боргезе, Ром; «Ариун Екатерина Александрийская», 1507-08, Лондонгийн үндэсний галерей) Микеланжелогийн бүтээсэн түгшүүртэй, сэтгэл хөдөлгөм сэдэвтэй хэцүү хэлбэрүүд ажиглагдаж байлаа. Флоренцийн үед туурвисан уран зургийн гол сэдэв нь нялх хүүхэдтэй Мадонна эх юм. Тэрээр уг сэдвээр 10 гаруй бүтээл туурвижээ. Эдгээр зургуудад сэдэв, зохиолоороо ойролцоо 3 зураг байдаг: «Мадонна ба алтан шувуу» (1506-07, Уффици), «Мадонна зүлгэн дээр» (1506, Вена улсын соёл урлагын музей), «Үзэсгэлэнтэй цэцэрлэгч» (1507, Лувр). Бүтээлүүддээ нэг санааг дэвшүүлж зургын сэдвээр залуу эх ба түүний дэргэдэх бяцхан хүүхдүүд буюу Есүс Христ ба адислагч Ионныг сонгосон нь учиртай. Учир нь энэ нь Сэргэн мандалт үеийн уран бүтээлчдийн буюу Микеланжело, Леонардо да Винчи нарын гайхалтай зохицсон төгс төгөлдөр сэдэв байсан юм.
Ватиканы ордоны ханын зургууд
Энэ үеийн уран бүтээлүүдэд Ватиканы баяр ёслолын амар амгалан байдлыг дүрсэлсэн зураг гол байрыг эзэлдэг. “Делла Сеньятурын мөр”(1509-11) нь – Рафаэлийн хамгийн орчин үеийн бүтээлүүдийн нэг юм. Ханан дээрх олон зургаас бүрдсэн том бүтээлүүд буюу 40-60 өөр шинж агуулсан : «Диспута» («Сул үгнээс үүдсэн маргаан»), «Афины сургууль», «Парнас», «Сүмийн эрхийн ба иргэний эрхийг тунхагласан нь» мөн эдгээрт хамааралтай 4 эмэгтэй хүний биеийн хэлбэрийг зүйрлэсэн зургууд нь бурханлаг шинж, философи, найраглал ба хууль эрх зүй зэргийг илтгэдэг байна. Рафаэль нэг ч үйл хөдлөл, хэлбэр дүрс, байрлалыг давталгүйгээр дүрсийг дүрсэд, нэг хэсгийг нөгөө хэсэгт чөлөөтэй эвцэлдүүдэн зохицуулж байжээ. “Элидорын мөр” (1512-14), “Сүмээс Элидорыг хөөсөн нь”, “Номлогч Петрийн шорон дох эсэргүүцэл”, «МессаБольсенд», “ Пап Лев I Атиллатай уулзсан нь” зэрэг бүтээлүүд мөн [[ариун библи]йн үзэгдэл бүхий бүтээлүүдэд өгүүлэн хүүрнэсэн ба жүжгийн төрлийн эхлэл тавигдаж, өрөвдөлтэй сэтгэл түгшээсэн үйл хөдлөл, харгалдуулалт нэмэгдэж, өнгө ба гэрлийн ялгаа сайн тодорч илэрч байв. “Номлогч Петрийн шорон дох эсэргүүцэл” бүтээлд Рафаэль Дундад зууны Италийн зураачид баймааргүй авъяас бүхий шөнийн гэрлийн хүнд эффектийг ашиглажээ. Үүнд гайхамшигтай гэрэлтүүлэг, тойрон эргэлдэх сахиусан тэнгэрүүд, сарны хүйтэн гэрэл, бамбарын улаавтар галын дөл ба тэдний гэрэл хамгаалагчийн хуяаг дуулганд туссан тусгал орно. Ханын зургийн зураач Рафаэлийн шилдэг бүтээлүүдийн тоонд банкны эзэн Агостино Киджигийн захиалгаар бүтээсэн Киджигийн бунханы ханын зураг (1513-14, СантаМарияделлаПаче, Ром) мөн онгон шүтээний бялхсан баяр баяслын «Галатегийн ялалт» (1514-15, Фарнезина тосгон, Ром) ханын зураг орно. Рафаэлийн туслахуудтайгаа хамтран Фарнезинатосгоны Психе-йин зааланд мөн түүнчлэн Ватиканы ордоны хаалттай балконы ханан дээр туурвисан гоёл чимэглэлийн ханын зургууд нь үзэсгэлэнтэй, уран нарийн болон уран зөгнөл төсөөллөөр баялаг шинжээрээ өвөрмөц юм.
Ромын Мадонна
Ромын үед Рафаэль “Мадонна” зурагт илүү анхаарч түүнд шинэ гүн гүнзгий утга санаа, шийдэл хайж байв. “Мадонна делла Седия” (1513. Флоренцийн Питти муж) зурганд залуу эх Ромын энгийн иргэд шиг хувцастай, бяцхан адислагч Ионн, Есүс Христ нар тондо цагирагаар холбогдсон байдаг ба, Мадонна өөрийн энгэртээ хүүхдийн биш гэмээр сүрхий харцтай бяцхан хүү Титанаа нуух гэж хичээж байгааг дүрсэлсэн байдаг. Мадоннагийн төрхийн шинэ бөгөөд хэцүү хандлага нь Рафаэлийн орчин үеийн бүтээлүүдийн нэг болох «Сикстиний Мадонна» (1513, Дрездены зургын галерей) бүтээлд бүрэн илэрдэг байна.
Хөрөг зурагнууд
Рафаэлийн анхны хөрөг зургууд нь Флоренцийн үед хамаардаг («АньолоДони», 1505, Питти, Флоренци; «МаддаленаСтроцци», 1505,Питти, Флоренци ; «Донна Гравида»,1505, Питти, Флоренци). Ромд ирээд Рафаэль өмнө туурвисан хөрөг зургуудынхаа дутагдалтай тал ба алдааг засан авжээ. Ромд туурвисан бүтээлүүд дунд төгс зохицсон бүтэц дүрстэй, маш нарийн мөн төгс өнгөний зохицолтой тэгш хэмтэй зургууд: хүмүүнлэг ёсны судлаач Бальдассаре Кастильоне(1514-15, Лувр)-гийн хөрөг, «Донна Велата» зураг ба «СикстинийМадонна»-гийн загвар (1516, Питти, Флоренци) орно.
1991 оны жүдогийн дэлхийн аварга шалгаруулах тэмцээн
1991 оны жүдогийн дэлхийн аварга шалгаруулах тэмцээн нь 1991 оны 7 сарын 25-наас 28-нд Испанийн Барселона хотноо зохиогдсон, жүдогийн 17 дахь удаагийн дэлхийн аварга шалгаруулах тэмцээн юм.
Medals table
Ангилал:Жүдогийн дэлхийн аварга шалгаруулах тэмцээн
Аммонийн сульфат
Аммонийн сульфат буюу хүхэр хүчлийн аммони ((NH4)2SO4) нь хүхрийн хүчлийн давхар аммонийн давс.
Шинж чанар
Усанд сайн уусдаг, ацетон, этанол, эфирт уусдаггүй, өнгөгүй талст.
Гарган авах
Лабораторийн нөхцөлд концентрацижуулсан аммиакийн уусмалыг концентрацижуулсан хүхрийн хүчилээр үйлчлэн аммонийн сульфатыг гарган авдаг.
Химийн үйлдвэрлэлд түгээмэл ашиглагддаг аммонийн сульфатыг гарган авах аргууд: хүхрийн хүчлийг синтетик аммиакаар саармагжуулах; коксын хийн аммиакийг ялган авч хүхрийн хүчилтэй урвалд оруулах; гипсийг аммонийн карбонатын уусмалаар үйлчлэх; капролактамын үйлдвэрлэлийн хаягдлыг боловсруулан гарган авах. Аммонийн сульфатыг гарган авах олон өөр аргууд бий. Жишээ нь: цахилгаан станцын ба хүхрийн хүчлийн үйлдвэрлэлийн утааг аммиакийн хийгээр үйлчлэхэд утаанд агуулагдаж буй хүхрийн ислүүд янз бүрийн аммонийн давсуудыг үүсгэдэг.
Хэрэглээ
Азот ба хүхэр агуулсан, усанд сайн уусдаг эрдэс бордоо (21% азот ба 24% хүхэр). Гигроскоп чанар багатай учир удаан хадгалахад нунтаг чанараа алддаггүй. Азот ба хүхэр нь уураг ба амин хүчлүүдийн бүтцэд ордог, тариалангийн ургамлуудын чухал тэжээл.
Аммонийн сульфатыг вискозын даавууг үйлдвэрлэх, биохимид уургийг цэвэрлэх, элетролизийн аргаар марганцыг гарган авахад ихээр ашигладаг. Мөн хүнсний үйлдвэрлэлд E517 гэдэг нэртэйгээр хүнсний нэмэлт болгон хэрэглэдэг.
Эх сурвалж
Ангилал:Аммонийн нэгдэл Ангилал:Сульфат Ангилал:Органик бус бордоо
Фрейдизм
Фрейдизм - 20 дугаар зууны Австирийн сэтгэл судлаач, эмч Зегмунд Фрейдийн үндэслэсэн философи юм. Энэ философи тухайн үедээ дэлхийн философи сэтгэлгээнд төдийгүй оюуны соёлд маш хүчтэй нөлөө үзүүлсэн, одоо ч нөлөөгөө алдаагүй чиглэл юм.
Фрейдизм хүнд байдаг ухамсарлагдаагүй оюун санаа нь хүн, түүний төрх байдлыг тодорхойлж байдаг гэсэн үндсэн санааг дэвшүүлдэг учраас бүхэлдээ ХҮНИЙ ТУХАЙ ФИЛОСОФИ гэж тооцогддог. Марксист философид ухамсар хүнийг тодорхойлдог гэж үздэг бол фрейдизм үүний эсрэгээр үздэг.
Фрейдизм Эго, Супер Эго, Ид гэсэн гол ойлголт бий. Эдгээр ойлголтуудыг утгачлан буулгавал ЭГО гэдэг нь хувь хүнд зөвхөн өөрт нь байдаг орчин нөхцөлөөсөө олж авсан ойлголт – ухамсар, СУПЕР ЭГО гэдэг бол нийгэмд байгаа хүмүүст нэгэн утгатай ойлгогддог тэр зүйл, ИД нь хүнд төрөлхөөс нь байдаг инстинкт маягийн оюун санаа болно. Фрейд эзгээрээс ИД нь хүн, түүний төрх байдлыг тодорхойлдог гэж үзсэн. Ид нь дайрах, довтлох хүчирхийлэх харгис шинжүүдтэй. Фрейд энд ИД хүнийг тодорхойлдог нь сайн уу, муу юу гэдэг тухайд дүгнэлт хийгээгүй, харин байгаа тэр зүйлийг үнэнээр нь шууд хэлсэн. Үүнээс ч болж тухайн үедээ их ад үзэгдэж байжээ.
Фрейд хүн ерөөсөө эсрэг хүйсэндээ татагдаж байдгийг ЭДИПИЙН ХҮСЭЛ (эр нь эм хүйс рүүгээ), ЭЛЕКТРИЙН ХҮСЭЛ (эм нь эр хүйс рүүгээ) гэсэн нэр томъёонуудаар илэрхийлж байв.
Хүнийг ИД нь захирч байх үед тэр их чөлөөтэй, дураараа байдаг. Харин Эго, Супер Эго болохоор хүнийг орчин нөхцөлдөө таарч тохирсон биеэ барьж байх, бусдын байдалд зохицохыг шаарддаг. Тэгэхээр ИД, Эго нар нь хоорондоо үргэлж зөрчилдөж байдаг байна. Эго-доо захирагддаг хүмүүс (ийм хүмүүс ихэвчлэн нэлээд соёлтой боловсролтой байдаг) бухимдуу, хийрхүү төлөв байдалтай болдог. Фрейдийн хэлснээр “Невроз бол соёл иргэншилийн өр төлөөс юм”. Ийм ч учраас хүн хааяа ч гэсэн соёлын шаардлагад орж биеэ барилгүй дураар чөлөөтэй байхын тулд уралдаан тэмцээн, урлан бүтээх үйл ажилагаанд татагддаг. Энд л дайрах, довтлох, өрсөрлдөх, “харгислах” хэрэгцээгээ хангадаг байна.
Фрейдийг сургаалийг залгамжлан хөгжүүлж, сайжруулан засамжилж байсан хүмүүсийн НЕОФРЕЙДИСТУУД гэдэг. Фрейдизмын өөрийнх нь нэр томъёогоор хэлэх юм бол тэд фрейдизмыг сублимаци хийсэн хүмүүс юм. Сублимаци гэдэг нь фрейдист нэр томъёо, онолоор улс төр, урлаг соёл, шашин гэх мэт нийгмийн бусад юм үзэгдлийг тайлбарлаж ойлгох явдал болно. Нейфрейдистүүд дотор Э. Фромм (1900-1980) онцгой байр эзэлдэг. Фромм өөрийгөө их шохоорхож, амиа боддог үзэгдэл болох нарцист-огоист психологи, “нөхцөлт” ба ”нөхцөлт бус” хайрын тухай гээд олон үйлийг фрейдизмд оруулахын зэрэгцээ энэ онолд бас шүүмжлэлтэй хандаж байлаа.
Фрейдизм, неофрейдизм аль нь ч гэсэн шашинд шүүмжлэлтэй ханддаг, шашныг “мухар сүсгиийн муйхар хар хүч” гэж үздэг. Фрейдизмын үндсэн дүгнэлтүүд гэвэл :
Ангилал:Гүн ухаан
Пабло Армеро
Пабло Эстифер Армеро (Pablo Estífer Armero, 1986 оны арваннэгдүгээр сарын 2-нд Тумако хотод төрсөн) — Колумбийн хөлбөмбөгчин бөгөөд Италийн «Милан» багт Наполигоос зээлэгдсэн хамгаалагч юм. Колумбийн шигшээд харъяалалтай.
Замнал
Армеро бразилын Сан-Паулу мужийн хагас шигшээд Сантост ялагдах хүртэл Палмейраст амжилттай тоглосон.
2010 онд европын Парма, Вердер болон Удинезе түүнийг сонирхон наймдугаар сарын 28-нд Удинезед 1.2 сая еврогоор элсчээ.
Шигшээ
Армеро Венесуэлтэй 2008 онд тоглоход (5:2) Колумбийн шигшээд анхны гараагаа, 2013 гуравдугаар сард Боливитай тоглоход анх гоолдсон.
2014 оны ДАШТ-д Грекийг ялахад (3:0) гоолдож байв.
Цахим холбоос
Ангилал:Колумбийн шигшээ багийн хөлбөмбөгчин Ангилал:Хөлбөмбөгийн хамгаалагч Ангилал:Вест Хэм Юнайтед багийн тоглогч Ангилал:Наполи багийн тоглогч Ангилал:Удинезе багийн тоглогч Ангилал:Палмейрас багийн тоглогч Ангилал:Милан багийн тоглогч Ангилал:Фламенго багийн тоглогч Ангилал:Баия багийн тоглогч Ангилал:Колумбичууд Ангилал:1986 онд төрсөн
5 сарын 23
Тэмдэглэлт өдөр
0523 23
Манама
Манама (Араб: المنامة, "Ал-Манама") нь Бахрейны нийслэл хот бөгөөд хамгийн том хот нь юм. Түүний хүн ам нь 155,000 бөгөөд энэ нь Бахрейны нийт хүн амын ¼-тэй тэнцэнэ.
Цахим холбоос
Ангилал:Азийн нийслэл Ангилал:Бахрейны суурин Ангилал:Далайн боомттой суурин
Гисэньи
Гисэньи (Gisenyi) нь Руандагийн Баруун мужийн Рубаву дүүрэгт орших хот юм. Бүгд Найрамдах Ардчилсан Конго Улсын хилийн хот Гоматай залгаа оршино. Хотын хүн ам 106 000 орчим (2009).
Тодорхойлолт
thumb|left|300px|Нуурын эрэг Киву нуурын эрэгт орших тус хот нь хэд хэдэн зочид буудал, гурван элсэрхэг наран шарлагын газар бүхий амралтын бүс юм. Усан спорт ихэд түгсэн. Гома, Гисэньи хотуудын байх, нуурын хойд эрэг нь ойр орших Нирагонго уулын дэлбэрэлтээс үүдэлтэй галт уулын лаваар хучигдсан байдаг. Гома, Гисэньи хотууд 1977, 2002 онуудад галт уулын дэлбэрэлтийн улмаас тэр хавийн газар нутгийн 15-40%-г устгасан лавын урсгалаас зайлж чаджээ. Гисэньи хотын төв нуурын зүүн хойд үзүүрт байх толгодын бэлд орших бөгөөд ирээдүйн галт уулын дэлбэрэлтэд өртөхгүйн тулд толгод руу хүрээгээ тэлж буй. Гисэньид Руандагийн цорын ганц ундаа үйлдвэрлэгч болох Бралирва компани байрладаг бөгөөд Примус, Мүтциг зэрэг орон нутгийн шар айраг, мөн Амстел, Гиннесс зэрэг дэлхийд нэртэй шар айргуудаас гадна Кока-Кола брэндийн ундаануудыг үйлдвэрлэдэг.
Руандагийн хядлагын үеэр түр засгийн газар тус хотод байрлаж байв.
Эшлэл
Ангилал:Руандагийн суурин
Сакаи Хироки
Сакаи Хироки (1990 оны дөрөвдүгээр сарын 12, Кашива) — Японы хөлбөмбөгчин, Бундеслигийн «Ханновер 96» багт хамгаалагчаар тоглодог.
Хироки Германы «Ханноверт» элссэн 2012 ондоо лигийн 33 тоглолтонд сайтар тогложээ.
Гадны холбоос
Ангилал:Японы хөлбөмбөгчин Ангилал:Японы шигшээ багийн хөлбөмбөгчин Ангилал:2012 оны зуны олимпод оролцогч Ангилал:Хөлбөмбөгийн хамгаалагч Ангилал:Кашива Рейсол багийн тоглогч Ангилал:Ханновер 96 багийн тоглогч Ангилал:Япончууд Ангилал:1990 онд төрсөн
2015 он
2015 он (MMXV) буюу Хоёр мянга арван таван он, Хоёр мянга арвантавдугаар он нь пүрэв гарагт эхэлсэн ердийн жил юм. Григорийн тоолол буюу Нийтийн тоолол ёсоор Манай эрин-ий 2015 дахь он бөгөөд 3 дахь мянган болон XXI зууны 15 дахь, 2010-д оны 6 дахь он болно.
4 сарын 23
4 сарын 23 нь Григорийн тооллын жилийн 113 дахь (өндөр жил бол 114 дэх) өдөр юм. Мөн он дуустал 252 өдөр үлдэж байна.
2015 он
Гадаад холбоос
#
4 сарын 23
Тэмдэглэлт өдөр
0423 23
Бага хуш хамхаг
Бага хуш хамхаг  - (Halogeton glomeratus), (Галогетон скученный)
Ургамлын тайлбар
Угаасаа эхлэн салаалсан төдий л өндөр бус (3-40 см) нэг наст өвслөг ургамал. Улаавтар өнгийн гялгар, үсгүй иштэй, газраар дэлгэмэл байдалтай ургана. Сайн ажвал үзүүртээ ганц үс мэт хатгууртай бортго хэлбэртэй цөндгөр махлаг, цэгээн шүүслэг зөөлөн навчтай.
Тархалт
Хужирлаг нам газрын зах, марцтай нимгэн элс, дэрстэй хотос, тойрмын зах зэрэг газраар ургана.
Гадаад холбоос
Ангилал:Монгол оронд ургадаг ургамлууд Ангилал:Ургамал Ангилал:Азийн ургамлын аймаг
Москва гол
Москва гол (Москва-река) нь Оросын Холбооны Улсын Москва, Смоленск мужуудын нутгаар урсан, Ока голд цутгадаг гол юм. Тус улсын нийслэл Москва нь Москва голын нэрээр нэрлэгджээ.
Эшлэл
Ангилал:Европын гол мөрөн Ангилал:Москва мужийн гол мөрөн Ангилал:Москвагийн гол мөрөн Ангилал:Смоленск мужийн гол мөрөн  Ангилал:Москвагийн тээвэр
АНУ-ын Сенат
Америкийн Нэгдсэн Улсын Сенат нь Америкийн Нэгдсэн Улсын хоёр танхимт хууль тогтоох бүтцийн дээд танхим бөгөөд Төлөөлөгчдийн Танхимтай нийлээд тус улсын Конгрессыг бүрдүүлдэг юм. Сенат нь 1789 онд анх үүсгэн байгуулагдсан ба тус институцын бүтэц, эрх мэдлийг АНУ-ын Үндсэн хуулийн Нэгдүгээр зүйлд зааж баталгаажуулсан байдаг байна. АНУ-ын муж тус бүр хүн амын тооноос үл хамааран хоёр сенатчийг ​​зургаан жилийн хугацаатай сонгодог ба одоогоор нийт 100 сенатчтай үйл ажиллагаа явуулж байна. АНУ-ын Дэд Ерөнхийлөгч Сенатын Ерөнхийлөгчийн албан тушаалыг давхар хашдаг бөгөөд саналын тоо тэнцсэн үед шийдвэрлэх санал өгөх эрхтэй байдаг.
Одоогийн Сенатыг Ардчилсан Нам удирдаж байгаа бөгөөд Сенатын Ерөнхийлөгчөөр Камала Харрис ажиллаж байна.
Жан-Макс Бельрив
Жан-Макс Бельрив (Jean-Max Bellerive, 1958 онд төрсөн) нь Хаити улсын одоогийн ерөнхий сайд юм.
Хувийн амьдрал
2 охины эцэг Бельрив Порт-о-Принст 1958 онд мэндэлжээ. Нэртэй эмчийн хүү тэрээр багадаа Швейцари, Франц, Бельгид суралцахаар нутгаа орхин гарчээ. Улс төрийн ухаан, олон улсын харилцааны зэрэгтэй болсон Бельрив 1986 онд, Жан-Клод Дувальег түлхэн унагахын өмнөхөн Гайтидаа буцан иржээ.
Гайтигийн ерөнхий сайд
2009 оны 10 сарын 29-нд 29 гишүүн бүхий сенатын 18 гишүүн Хаитийн эдийн засгийг сэргээхэд олигтой ахиц гаргаж чадаагүй ерөнхий сайд Пьер-Луиг огцруулахаар санал өгчээ. Дараагийн өдөр нь Гайтигийн ерөнхийлөгч Рене Превал түүнийг ерөнхий сайдаар томилуулахаар санал болгож, тэрээр тус улсын 13 дахь ерөнхий сайдаар томилогджээ.
Гадны холбоос
Ангилал:1958 онд төрсөн Ангилал:Хаитийн ерөнхий сайд Ангилал:Хаитичууд
Уулбаян сум
Уулбаян нь Сүхбаатар аймгийн сум юм.
Түүх
1924 онд анх Уулбаянмөнх уулын хошуу нэртэйгээр байгуулагдаж, Хан Хэнтий аймгийн Мөнххаан уулын хошуунд захирагдаж байснаа 1931 оноос Уулбаянмөнх сум болж Хэнтий аймгийн харьяанд оруулсан байна. 1942 оноос Сүхбаатар аймгийн харьяанд шилжиж Уулбаян сум гэж нэрлэгдэх болжээ.
Газар зүй
Сумын газар нутаг нь намхан гүвээ толгод зонхилсон, чулуурхаг, говь бударгана, хужир мараа бүхий хөрстэй. Төмрийн хүдэр, жонш, занар, чулуун нүүрс, барилгын түүхий эдийн баялагтай.
Хүн ам
Монгол улсын начин Ч.Өвгөнхүү, ардын жүжигчин дуучин Ш.Чимэдцэеэ, гавьяат тээвэрчин Б.Намхай, шинжлэх ухааны гавьяат ажилтан, доктор Т.Намжим МУСТА дуучин О.Хүрэлбаатар нар энэ сумын унаган иргэд нь юм.
Эх сурвалж
Ангилал:Монголын сум Ангилал:Сүхбаатар аймгийн сум
1131 он
Гадаад холбоос
#
Бокс
Ангилал:Тулааны спортын төрөл Ангилал:Олимпын спортын төрөл
Шейн Баттье
Шейн Кортни Баттье (Shane Courtney Battier, 1978 оны есдүгээр сарын 9-нд Мичиган мужийн Детройт хотод төрсөн) — Америкийн зодог тайлсан мэргэжлийн сагсан бөмбөгчин бөгөөд сүүлд Үндэсний сагсан бөмбөгийн холбооны Майами Хит багт жижиг довтлогчоор тоглож байлаа. АНУ-ын шигшээн гишүүн.
Тэр бага сургууль болон их сургуульд байхаасаа сагсан бөмбөгийн спортоор олон тооны шагналууд хүртэж байв. Хожим тус сургуулиуд Баттьегийн өмсгөлийн дугаарыг мөнхөлсөн байдаг.
2001 оны драфтаар №6 сонголтоор Ванкувер Гриззлис буюу одоогийн Мемфис Гриззлис багт элсэж байлаа. Мемфис болон Хьюстон Рокетс багуудад тав таван жил тоглоод одоогийн баг Майами Хитэд 2011 оны арванхоёрдугаар сарын 9-нд ирсэн юм.
Баттье 2012-2013 оны улиралд Хит 27 дараалсан ялалт байгуулж, хоёрт эрэмбэлэгдэх (1971-1972 оны улиралд Лейкерсийн байгуулсан 33 дараалсан ялалтын ард) НБА-гийн түүхэн амжилтын гэрч болж байлаа. Тэр чухал тоглолтуудад холын зайнаас удаа дараа амжилттай шидэлт гүйцэтгэн шинэ амжилтуудын эзэн болж байлаа.
Баттье 2013-2014 оны улирал дуусгаад тоглогчийн замналаа өндөрлүүлжээ.
Холбоос
Ангилал:1978 онд төрсөн Ангилал:Сагсан бөмбөгийн жижиг довтлогч Ангилал:АНУ-ын шигшээ багийн сагсан бөмбөгчин Ангилал:НБА-гийн тоглогч Ангилал:Майами Хийт багийн тоглогч Ангилал:Мемфис Гриззлис багийн тоглогч Ангилал:Хьюстон Рокетс багийн тоглогч Ангилал:Америкчууд
Мэдээний лид
Мэдээний лид (Лид информации. Lead of news).
Англи хэлний Leader буюу “манлайлагч, толгойлогч” гэсэн үгнээс гаралтай сэтгүүл зүй н нэр томъёо юм. Сэтгүүл зүй болон урлагт лид хэмээх нэр томьёог дараах хэд хэдэн утгаар хэрэглэдэг. Үүнд:
1. Мэдээний хамгийн эхний өгүүлбэр буюу догол мөр.
2. Хамгийн чухал, гол хэсэгт байрласан сонины мэдээ.
3. Сүүлийн үеийн мэдээллийн хамгийн чухал мэдээ.
5. Гол дүр, гол дүрд тоглогч, хамгийн гол жүжигчин.
6. Телевиз ийн оруулга, дуран авайн оролтын утас зэрэг юм.
Мэдээ ний лид нь мэдээний хамгийн эхний өгүүлбэр буюу догол мөр, толгой юм. Сэтгүүл зүйн онолын үүднээс авч үзвэл лид гэдэг нь мэдээний хамгийн гол баримт, сонирхолтой хэсэг, гол санааг агуулсан толгой хэсэг мөн.
Лидийн асуулт
Ради
Ради нь атомын дугаар 88 болон Ra- элементийн тэмдэг бүхий химийн элемент юм.
Мэдээний лид
Гол төлөв мэдээний үндсэн 6 асуултын (хэзээ? хаана? юу? хэн? яаж? яагаад?) гол гурав буюу хэзээ? хаана? юу? гэсэн асуултад хариулт өгсөн байдаг.
Ради
Эшлэл
Ангилал:7-р үеийн элемент Ангилал:Газрын шүлтийн металл Ангилал:Цацраг идэвхт бодис Ангилал:Химийн элемент
Намиби
Бүгд Найрамдах Намиби Улс (Republic of Namibia; Republiek van Namibië; Republik Namibia) — Өмнөд Африкт орших улс. Хойд талаараа Ангол, Замби, зүүн талаараа Ботсвана, урд талаараа Өмнөд Африк гэх 4 оронтой газраар хиллэж, баруун талаараа Атлантын далайтай хаяалдаг. Нутгийн талбай — 824,3 мянган км². Хүн ам — 2,1 сая (2009 оны тооцоолол). Нийслэл нь Виндхук.
Мэдээний лид
Лид мэдээний баримтуудыг ач холбогдлын дарааллаар байрлуулсан “уруугаа харсан гурвалжин” буюу "буруу гурвалжин бүтэц", зохиомжийн хамгийн эхлэл хэсэг гэж ойлгож болно.
Намиби
Намиби бол хоёрдугаар (Монгол улсын удаах) хүн амын сийрэг суурьшилтай бүрэн эрхт улс. Хүн амын 80%-90% нь Христийн шашинтан. Дотоодын нийт бүтээгдэхүүний 25%-г уурхайн олборлолтоос бүрдүүлдэг. Ялангуяа ураны дөрөвдүгээр том үйлдвэрлэгч орон.
Мэдээний лид
Лид агуулж буй баримт, мэдээний үндсэн зорилгоос шалтгаалан лид-резюме, дүгнэлт, эшлэл, товч, шийдвэрлэх, асуулт маягийн, сунжирсан, зурагласан, нөхцөл байдлын, тайлбар, үр дагавар, задлан шинжилсэн, ярианы хэлбэр бүхий, суман лид, хэрчмэл лид гэх мэт олон төрөл, хэлбэртэй байдаг.
Намиби
Эх үүсвэр
Ангилал:Африкийн орон Ангилал:Нэгдсэн Үндэстний Байгууллагын гишүүн орон
Мэдээний лид
Лидэд богино, хурц, зохимжтой, гол зүйлд тулгуурласан, энгийн, нямбай, үндсэн асуултанд бүрэн хариулт өгсөн, эх сурвалж нь тодорхой, идэвхтэй хэлбэрээр, одоо цагаар бичигдсэн, шууд, шуурхай шинжтэй, хоёрдмол санаа төрүүлэхгүй байх зэрэг зайлшгүй харгалзан үзэх шаардлага тавигддаг.
Лидийн дээд хэмжээ нь 25-30 үгээс, эсвэл гурван догол мөрөөс хэтрэх ёсгүй гэж үздэг.
Түүх
Лидийг АНУ-ын иргэний дайны үед мэдээллийг шуурхай дамжуулах зорилгоор анх хэрэглэж эхэлсэн гэж үздэг. Дараа нь Европт дэлхийн нэгдүгээр дайны үед өргөн хэрэглэх болжээ. Улмаар хэвлэлийнхэн мэдээ, мэдээллийг олон түмэнд хүргэхдээ лидийг сэтгүүл зүйн бичлэгийн нэг гол арга болгон хэрэглэх болжээ. Тиймээс лидийг зарим тохиолдолд мэдээллийг зохиомжлох арга гэж үздэг. Лид баримт, эсвэл баримтын цогц байдгаараа онцлогтой. Лидийн гол зорилго нь уншигчийн анхаарлыг татан уг материалыг бүрэн гүйцэд унших хүсэл сонирхол төрүүлэх, хүлээн авагчдын хөдөлмөрийг хөнгөвчлөх, цаг хугацааг хэмнэх, аливаа үзэгдэл, үйл явдал, баримт сэлт, асуудлын талаар цэгцтэй, логик дараалалтай ойлголт өгөх, мэдээллийн шуурхай байдлыг хангах, хэлэх гэсэн мэдээллийг оновчтой бүтэц зохиомжид оруулан амар хялбар хүлээж авах боломжийг бүрдүүлэхэд оршино. Ангилал:Сэтгүүл зүйн нэр томъёо
Араб
Араб Арабаар: عرب‎, нь дараах утгуудыг илэрхийлнэ:
Дэлхийн гайхамшгууд
Хүний гараар болон байгаль өөрөө бүтээсэн гайхалтай зүйлсийг Дэлхийн гайхамшгуудын тоонд оруулдаг. Анх эртний Грекийн хүмүүс Газар дундын тэнгис орчмын, хүний гараар бүтээсэн гайхалтай барилга, байгууламжуудаас эртний Дэлхийн 7 гайхамшиг гэсэн жагсаалт бий болгосон нь дараа дараагийн үеийн гайхамшгуудыг нэрлэх, сонирхон судлах эх үндэс болжээ. Одоогоор дундад зууны үе, орчин үе, байгалийн гайхамшгууд гэсэн ойлголт нилээд өргөн тархсан байдаг.
Эртний дэлхийн 7 гайхамшиг
Эртний Дэлхийн 7 гайхамшиг нь сонгодог үеийн хүний гараар бүтээгдсэн уран нарийн хийц бүхий маш алдартай байгууламжууд билээ. Энэ бүтээлүүд нь Газар дундын тэнгисийн эрэг орчмын нутгуудад бүтээгдсэн барилга байгууламжууд бөгөөд Эртний Грек хүмүүсийн үзэл бодлоор илэрхийлэгдсэн байдаг. Үүнд: Грекчүүд энэхүү зүйлсийг гайхамшиг гэхээсээ илүү заавал үзэх ёстой байгууламжууд гэж тооцдог байжээ.
Дундад зууны 7 гайхамшиг
Яг тогтсон нэр заасан байгууламжуудыг оруулсан жагсаалт хийгдэж байгаагүй. Ерөнхийд нь долоогийн тоонд хязгаарлалгүйгээр “дундад зууны үеийн гайхамшгууд”, “Дундад зууны үеийн дурсгалууд”, “дундад зууны үеийн архитектурын гайхамшгууд” хэмээн нэрлэх нь элбэг байдаг. Энэ нэр томъёог янз бүрийн хэлбэрээр үүсгэн цаашид үргэлжлүүлсээр байна. Гэхдээ энэ жагсаалтад орсон зүйлс бүгдээрээ дундад зуунд байгуулагдсан зүйлс биш ерөөсөө сэргэн мандалтын үеийн өмнө XVI зуунаас өмнөх бүх үеийн дурсгалуудыг дундад зууны бүтээл гэж ойлгодог байсан XVIII-XIX зууны олон нийтийн дунд байсан хандлагаас бий болсон ажээ.
Аялал жуулчлалд тохиромжтой гайхамшигт байгууламж, газрууд
Аялал жуучлалын сэтгүүлч, зохиолч Ховард Хилманн хүн бүр аялж, үзэхэд илүүдэхгүй дэлхий дээрхи хүний гараар бүтээгдсэн болон байгалийн гайхамшгуудыг нэрлэсэн байдаг. Үүнд:
Байгалийн гайхамшгууд
Мэдээллийн СиЭнЭн (CNN) агентлагийн тодорхойлсноор дараах зүйлс нь гайхамшигт тооцогддог.
Шинэ ертөнцийн 7 гайхамшиг
2001 онд Швейцар улсын “Нээлттэй шинэ ертөнц” корпораци (NOWC) “Ертөнцийн шинэ 7 гайхамшиг”-ийг тодорхойлохоор санаачлан дэлхий дээрх хүний гараар бүтээгдсэн 200 шилдэг дурсгалын байгууламжуудыг сонгон өрсөлдүүлэн 21-ийг нь шалгаруулан, дэлхий нийтийн санал асуулгаар 2007 оны 7 сарын 7-нд дэлхийн 7 гайхамшгийг зарласан байна. Үүнд:
USA Today сонины шинэ 7 гайхамшиг
Америкийн үндэсний өдөр тутмын хэвлэл USA Today санаачлан “Сайн байна уу? Америк орон” телевизийн нэвтрүүлгээр дамжуулан тодруулсан 7 гайхамшиг гэж бас байдаг ажээ. Үүнд:
Цахим холбоос
Ангилал:Хөшөө !
Педро Обианг
Педро Мба Абианг Авомо (Pedro Mba Obiang Avomo; 1992 оны гуравдугаар сарын 27-нд Алькала де Энарес хотод төрсөн) — Испанийн хөлбөмбөгчин бөгөөд «Сампдориа» хагас хамгаалагчаар тоглодог.
Замнал
2008 оны долоодугаар сард «Сампдориа» 130 000 еврогоор элссэн ба 2010 оны есдүгээр сарын 12-нд Сери А-д анхны тоглолтоо «Ювентусийн» эсрэг (3:3) 57-р минутанд Владимир Команыг сэлгэн хийсэн юм. Удалгүй гэрээгээ таван жилээр байгуулжээ. . 2010 оны арванхоёрдугаар сарын 16-нд Европа лигийн анхны тоглолтоо «Сампдориагийн» өмнөөс «Дебрецений» эсрэг (0:2) хийв.
Гадны холбоос
Ангилал:Испанийн хөлбөмбөгчин Ангилал:Хөлбөмбөгийн хагас хамгаалагч Ангилал:Сампдориа багийн тоглогч Ангилал:Испаничууд Ангилал:1992 онд төрсөн
Юань (салаа утга)
Засаг захиргааны нэгж
Хятадын түүхэнд байсан улсууд Яам гэсэн үгийг юань (院) гэсэн ханзаар тэмдэглэдэг. ... гэх мэт
1163 он
Гадаад холбоос
#
Цамхаг (техник)
Техникт бүх төрлийн босоо хэлбэрийн (өндөр нь урт ба өргөнөөс хэд дахин их) төхөөрөмжүүдийг цамхаг буюу колонн — (Columna - цамхаг, багана) гэж нэрлэдэг. Жишээ нь:
2007 он
90px|thumb|[[Борис Ельцин]] 90px|thumb|[[Лучано Паваротти]]
2007 он (Хоёр мянга долоодугаар он) — Нийтийн он тоолол (аргын тоолол)-ын 2007 дугаар он, жил.
Энэ онд төрөгсөд
2007 оны 10 сарын 10 Төрхүү мэндлэв.
Энэ онд өнгөрөгсөд
#
Леонардо Биттенкурт
Леонардо Биттенкурт (Leonardo Bittencourt; 1993 оны арванхоёрдугаар сарын 19, Лайпциг) — Германы хөлбөмбөгчин, «Ханноверийн» хагас хамгаалагч.
Тэрээр одоогийн багтаа 2012/2013 оны улиралд элсчээ.
Гадны холбоос
Ангилал:Германы хөлбөмбөгчин Ангилал:Хөлбөмбөгийн хагас хамгаалагч Ангилал:Боруссиа Дортмунд багийн тоглогч Ангилал:Ханновер 96 багийн тоглогч Ангилал:Германчууд Ангилал:1993 онд төрсөн
Константин Циолковский
Константин Эдуардович Циолковский (Константи́н Эдуа́рдович Циолко́вский, 9 сарын 17 1857–1935 оны 9 сарын 19) нь Оросын Хаант Улс болон Зөвлөлтийн пуужингийн эрдэмтэн, астронавтикийн онолын анхдагч юм. Германы Херманн Оберт болон Америкийн Роберт Х. Годдард нарын хамтаар пуужин, астронавтикийн үндэслэгчдийн нэг гэж тооцогддог. Түүний судалгааны ажлуудыг хожмын Зөвлөлтийн пуужингийн инженерүүд болох Сергей Королёв, Валентин Глушко нар амьдралд хэрэгжүүлж, Зөвлөлтийн сансрын хөтөлбөрийн эхэн үеийн хөгжилд хувь нэмэр оруулцгаасан билээ.
Циолковский амьдралынхаа инэхийг Москвагаас баруун өмнө зүгт 200 орчим километр зайд, Калуга хотын хаяанд орших модон байшиндаа өнгөрүүлжээ.
Цахим холбоос
Ангилал:Зохиогч Ангилал:19-р зууны утга зохиол Ангилал:20-р зууны утга зохиол Ангилал:Зөвлөлтийн зохион бүтээгч Ангилал:Орос хэлээрх утга зохиол Ангилал:ЗХУ-ын утга зохиол Ангилал:Шинжлэх ухааны уран зөгнөлт зохиол Ангилал:Баримтат зохиол Ангилал:ЗХУ-ын сансрын тээврийн анхдагч Ангилал:ЗХУ-ын сансрын нислэг Ангилал:Зөвлөлтийн иргэн Ангилал:Оросууд Ангилал:1857 онд төрсөн Ангилал:1935 онд өнгөрсөн
5 сарын 24
5 сарын 24 нь Григорийн тооллын жилийн 144 дахь (өндөр жил бол 145 дэх) өдөр юм. Мөн он дуустал 221 өдөр үлдэж байна.
Тэмдэглэлт өдөр
0524 24
Стивен Жерард
Стивен Жорж Жерард (Steven George Gerrard, 1980 оны тавдугаар сарын 30) — Английн хөлбөмбөгчин бөгөөд Ливерпүүл клүбт байхдаа тэрээр Финландын Сами Хуупиагаас ахлагчийн үүргийг 2003 онд хүлээн авсан билээ. Мөн тэрээр Английн шигшээн ахлагч байсан юм.
1998 оноос тасралтгүй Ливерпүүлд тоглож байгаад 2015 оны зуны наймааны цонхоор тэрээр Лос Анжелос Галакси баг руу үнэгүй явсан юм.
Шигшээ
2000 оны тавдугаар сарын 31-нд Украины шигшээ багтай хийсэн тоглолт түүний олон улсын анхны гараа байв. Евро-2000 тэмцээнд оролцох Английн шигшээ багийн бүрэлдэхүүнд дуудагдаж тоглосон нь тэр байлаа. 2001 оны есдүгээр сарын 1-нд 2002 оны ДАШТ-ий сонгон шалгаруулалтын тоглолтын Германы шигшээ багийг 5-1 харьцаагаар бут ниргэсэн түүхэн тоглолтонд 25 метрийн зайнаас хаалттай цохилтоос оруулсан гоол нь шигшээ багтаа оруулсан анхны гоол байсан ажээ. Евро-2004 тэмцээний хэсгийн Швейцарын шигшээ багтай хийсэн тоглолтонд Жерард гоолдож амжсан ба Английн шигшээ дөрөвний нэг шигшээд Португалд харамсалтай байдлаар хожигдож нутаг буцаж байсан нь бий. 2006 оны Дэлхийн аварга шалгаруулах тэмцээнд хэсгийн Тринадад Тобаго, Шведийн шигшээтэй хийсэн тоглолтонд нэг нэг гоол оруулсан хэдий ч дөрөвний нэг шигшээд Португалийн шигшээтэй нэмэлт цагт хайнцаж финалт цохиход Рикардогийн хаалганд торгуулийн цохилт хийж алдаж нэг ёсондоо багийн анд Фрэнк Лампардын хамт багаа мулталсан түүхтэй. Тус тэмцээнд Жерард Английн шигшээн хувьд гоолын тоогоор тэргүүлэгч болсон. Жерард Английн хөлбөмбөгийн үндэсний шигшээ багийн дэд ахлагч, багийн түлхүүр тоглогчийн нэг юм. Дэвид Бекхэм, Жон Терри, Рио Фердинанд, Фрэнк Лампард, Эшли Коул нарын нэг үеийн нөхөдтэйгээ шигшээ багт тоглодог. Жерардын шигшээ багийн 79 дахь тоглолт 2010 оны Дэлхийн аварга шалгаруулах тэмцээний хэсгийн эхний Америкийн Нэгдсэн Улсын шигшээ багтай хийсэн тоглолт байлаа. Уг тоглолтонд тэр багийн цорын ганц гоолыг оруулав. Энэ удаагийн тэмцээнд Английн шигшээ багийн 23 тоглогчийг ахлан тоглосон бөгөөд бүхий л тоглолтонд өөрийн үүргийг сайн биелүүлж оролцсон билээ.
Холбоос
Ангилал:1980 онд төрсөн Ангилал:Английн хөлбөмбөгчин Ангилал:Английн шигшээ багийн хөлбөмбөгчин Ангилал:Хөлбөмбөгийн хагас хамгаалагч Ангилал:Ливерпүүл багийн тоглогч Ангилал:Премьер лигийн тоглогч Ангилал:2000 оны хөлбөмбөгийн ЕАШТ-д оролцогч Ангилал:2004 оны хөлбөмбөгийн ЕАШТ-д оролцогч Ангилал:2006 оны хөлбөмбөгийн ДАШТ-д оролцогч Ангилал:2010 оны хөлбөмбөгийн ДАШТ-д оролцогч Ангилал:2012 оны хөлбөмбөгийн ЕАШТ-д оролцогч Ангилал:Англичууд
Хий
Хий буюу хийн төлөв — (голл. gas, грек. χάος-хаос буюу эмх замбараагүй) бодисын нэгэн төлөв. Хийн төлөвийн бүрдүүлэгч хэсгүүд (молекул, атом, ион) нь хоорондоо маш сул холбоотой ба их хөдөлгөөнтэй байдаг. Хийн хэсгүүд бараг чөлөөтэй, эмх замбараагүй хөдөлж байдаг. Эдгээр хэсгүүд ийн хөдлөх үедээ хоорондоо мөргөлдөж, энэ үед тэдний хөдөлгөөний шинж чанар эрс өөрчлөгдөнө.
Тогтвортой шингэн эсвэл хатуу төлөвийг агуулдаг бодисуудын хувьд тэдгээрийн хийн төлөвийг уур гэж нэрлэдэг.
Шингэнтэй нэгэн адил хий нь урсдаг ба деформацийг эсэргүүцдэг. Шингэнээс ялгаатай нь хий нь чөлөөт гадаргууг, тодорхой эзлэхүүнийг үүсгэдэггүй ба боломжит бүх эзлэхүүнийг дүүргэхийг хичээдэг.
Хийн төлөв нь огторгуйд хамгийн өргөн тархсан (од хоорондын бодис, огторгуйн тоосонцор, од, гаригуудын агаар мандал, г.м.) төлөв. Хийнүүд нь химийн янз бүрийн шинж чанар агуулдаг. Жишээ нь: идэвхгүй инертийн хийнээс тэсэрч дэлбэрдэг маш идэвхтэй хий хүртэл.
Мэдээллийн эх сурвалжийг зохион байгуулах түвшин
Эх сурвалжийн түвшин
2. Пүүс компани, албан хаагчид, улс төрчид, эвсэл холбоод, улс төрийн бүлэглэлүүд төрийн бус байгууллагуудын аль нь энэ асуудлын үр дүнд мэргэжлийн үүднээс хандах вэ гэдгийг тодорхойлох. Эдгээрийн аль нь ч тухайн асуудлыг маш илэрхий тодорхойлж чадах ба уг асуудалд хууль ёсны сонирхолтой байж болно. Үүнээс их юм шалтгаална. Өөрөөр хэлбэл, сэтгүүлчийн хийх дүгнэлт, өгөх үнэлэлт, дэвшүүлэх асуудал, нийтлэлийн үр нөлөө зэрэг нь дээрх асуудлын үндсэн дээр практикт хэрэгжих болно.
3. Уг асуудалд нийгмийн аль давхарга илүү өртсөнийг тодорхойлох. Эдгээр эх сурвалж нь маш бодитой мэдээллийг өгч болох учраас нийтлэлийг сонирхолтой, хүнлэг, олон түмэнд ойр дөт болгодог. Гэхдээ хохирогчид өөрийгөө хамгаалах, зөвтгөх өнгө аястай юм ярьдаг, заримдаа хэтрүүлдэг тал бий гэдгийг анхаарах шаардлагатай байдаг.
Мөн үзэх
Сэтгүүл зүй
Сэтгүүлч
Мэдээллийн эх сурвалж
Ангилал:Сэтгүүл зүй Ангилал:Хэвлэл Ангилал:Баримт Ангилал:Баримтжуулалт
Сиприано Кастро
Хосе Сиприано Кастро Руйз (José Cipriano Castro Ruiz, 1858–1924) нь Венесуэлийн армийн дээд цолтой цэргийн зүтгэлтэн, улс төрч байв. Тус улсын ерөнхийлөгчөөр 1899-ээс 1908 онд ажилласан.
Гадны холбоосууд
Ангилал:1858 онд төрсөн Ангилал:Венесуэлийн ерөнхийлөгч Ангилал:Венесуэлчүүд Ангилал:1924 онд өнгөрсөн
Халзан сум
Халзан нь Сүхбаатар аймгийн сум юм.
Халзан сумын Засаг дарга
1992 оны шинэ Үндсэн хууль батлагдаж, засаг захиргааны нэгжид өөрчлөлт орсноор төрийн удирдлагыг суманд Засаг дарга түүний Тамгын газар хэрэгжүүлэх болсон билээ.
Цахим холбоос
khalzan.mn
khalzan.su.gov.mn Ангилал:Монголын сум Ангилал:Сүхбаатар аймгийн сум
Жоаким Ноа
Жоаким Симон Ноа (Joakim Simon Noah, 1985 оны хоёрдугаар сарын 25-нд Нью-Йорк хотод төрсөн) — Америк-Францын сагсан бөмбөгчин бөгөөд Үндэсний Сагсан Бөмбөгийн Холбооны Чикаго Буллз багийн төвийн тоглогч юм. Ноа Флоридагийн их сургуулийн багт тоглож байгаад драфтлагдаж №9-өөр одоогийн багтаа иржээ.
Товчхон
2013-2014 онд Буллз баг түлхүүр тоглогч Деррик Роузоо бэртлээр алдсан хүнд нөхцөлд Ноагийн тоглолт бүрт 11.3 бөмбөг авалт, 5.4 дамжуулалт, 1.5 хаалт хийсэн тоглолтын ачаар хасагдах шатанд шалгарсан юм. Багтаа чухал үүрэг гүйцэтгэсэн түүнийг НБА-гаас Шилдэг хамгаалан тоглогчоор шалгаруулжээ.
Газрын тос
Газрын тос  (Petroleum - грек гаралтай, латин үг бөгөөд πετρα - чулуу + ολιον - тос) нь олон төрлийн нүүрсустөрөгчдөөс тогтох шингэн, шатах ашигт малтмал юм. Алкан нь газрын тосыг бүрдүүлэгч үндсэн нүүрсустөрөгч бөгөөд C5H12 аас C18H38 хүртэлх нэгдэлүүд нь тааралдана. Үүнээс хөнгөн нүүрс-устөрөгчид нь (хийн төлөвт) байгалийн хий, болон тосны хийг, харин хүндүүд нь хатуу төлөвт орших ба нүүрсний үндсэн бүтэц болно.
Газрын тос нь хүхэр, хүчилтөрөгч, азот зэрэг химийн элементүүдийг тодорхой хэмжээгээр агуулна. Ихэвчлэн хар, хар хүрэн өнгөтэй. Газрын тос нь байгаль дээр элстэй холилдон хагас хатуу хэлбэртэй тохиолдож болох ба битум гэж нэрлэнэ (Жишээлбэл, Канадын "Athabasca").
Олборлож буй нийт газрын тосны 84%-ийг эрчим хүчний түүхий эд, үлдэх 16%-ийг химийн үйлдвэрийн түүхий эд болгон хэрэглэж байна.
Газрын тос нь байгальд, нүх сүвэрхэг чулуулагт агуулагдах ба нөөцийн хэмжээг 1.2 триллион баррель гэж тооцож байна. Дэлхийн газрын тосны хэрэглээ 84 сая баррель/өдөр бөгөөд өнөөгийн хэрэглээний төвшингөөр тооцвол 32 жилийн дараа буюу ойролцоогоор 2039 онд газрын тосны нөөц шавхагдаж дуусна.
Химийн найрлага
Газрын тосонд 1000 орчим төрлийн химийн нэгдлүүд агуулагддагаас ихэнх нь шингэн нүүрсустөрөгчид (> 500 буюу массын 80—90%), гетероатомт органик нэгдлүүд (4—5 %), хүхэрт нэгдлүүд (250 орчим), азоттой (>30), болон хүчилтөрөгчтэй (85 орчим) нэгдлүүд, мөн бага хэмжээний ванади ба никельт нэгдлүүд байна. Үүнээс гадна ууссан нүүрсустөрөгчийн хий (C1-C4, 4 % хүртэл), ус (10 % хүртэл), эрдсийн давсууд (голчлон хлорид, 0,1—4000 мг/л түүнээс дээш), мөн мeханик хольцууд болох шавар, элс, шохойн чулуу агуулагдана.
Нүүрсустөрөгчдийн найрлага
Парафины нүүрсустөрөгчид (дунджаар 30—35 %, ховороор 40—50 %), нафтены (25—75 %), бага хэмжээний ароматик (10—20, ховор тохиолдолд 35 %) нүүрсустөрөгчид газрын тосыг бүрдүүлнэ.
Элементийн найрлага
Үндсэн элементийн найрлагын хувьд (%): нүүрстөрөгч - 82-87, устөрөгч - 11-14.5, хүхэр - 0.01-6 (ховроор 8 хүртэл), азот - 0.001-1.8, хүчилтөрөгч - 0.005-0.35 (ховроор 1.2 хүртэл) бөгөөд мөн V(10-5 - 10-2%), Ni(10-4 - 10-3%), Cl (хүртэл 2•10-2%) зэрэг нийт 50 орчим химийн элемент агуулна.
Физик шинж чанар
Газрын тос нь хар хүрэн, хар өнгөтэй, ногоовтор туяатай дундаж молекул жин нь 220—300 г/моль (хааяа 450—470). Нягт дунджаар 0,82—0,95 г/см³; 0,83г/см³-ээс бага үед хөнгөн, 0,831-0,860 - дунд зэрэг, 0,860 дээш үед - хүнд газрын тос гэж нэрлэнэ (API нягт = (141.5/SG 60 °F-д) - 131.5).
Химийн бүтцээсээ хамаараад газрын тосны хайлах, буцлах температурын хязгаар нилээн өргөн хүрээнд байх ба парафины агуулгаас хамааран царцах температур нь −60 аас + 30 °C байна. Зуурамдлага 1,98 ээс 265,90 мм²/с, дулаан ялгаруулах чадвар 43,7—46,2 Мж/кг байна.
Ангилал
Түүхий газрын тосны төрөлүүд:
Олборлох арга
Газрын тосыг олборлодог үндсэн арга нь цооногоор олборлох бөгөөд, анхдагч олборлолтоор тосны нийт нөөцийн 20% орчимыг гадаргуу дээр гаргаж авна. Тосыг агуулж буй давхраас нь газрын гүнд тодорхой даралтад байх бөгөөд, уг давхраасын даралт болон газрын гадаргуугийн даралтын зөрүүнээс хамааран тос нь газар дээр өөрөө гадны нөлөөгүйгээр гарна. Үүнийг анхдагч олборлолт гэж нэрлэнэ. Аажмаар давхраасын даралт бууран, тос өөрөө гарч ирэх нь багасах тул шахуурга ашиглан соруулах, мөн давхраасын даралтыг нэмэгдүүлэхийн тулд ус, хийг тосны давхрааст шахаж тосны гарцыг ихэсгэхээр хэрэглэж буй аргуудыг хоёрдогч олборолтын аргууд гэж нэрлэнэ. Хоёрдогч олборлолтоор тосны 5-10%-ийг олборлоно. Улмаар хоёрдогч олборлолтын аргууд үр дүн өгөхгүй бол, агуулагч чулуулгийн нэвчимжийг ихэсгэх, тосны зууралдлагыг багасгах замаар гуравдагч олборлолтыг явуулна. Дулааны болон химийн аргуудыг хэрэглэнэ. Жишээлбэл усны уурыг гүнд шахаж, тосны зууралдагыг багасгах гэх мэт.
Хэрэглээний түүх
4000 гаруй жилийн өмнөөс газрын тосыг хүмүүс хэрэглэж эхэлсэн байна. Вавилони хотын хана, цамхагийг барихад асфальт хэрэглэж байсан гэсэн мэдээ бий. IV зуунд Хятадад 243 м гүнтэй анхны газрын тосны цооногийг өрөмдөж байв. VII зуунд Японд газрын тосыг "шатагч ус" гэж нэрлэдэг, дэнлүү болгон хэрэглэдэг байжээ.
Орчин үеийн газрын тосны түүх 1846 онд Абрахам Пино Геснэр (Abraham Pineo Gesner) керосиныг нүүрснээс гаргаж авснаас эхэлсэн гэж үздэг. Анхны тосны цооног Апшероны хойг (Азербайжан, Бакугаас зүүн хойш) дээр 1848 онд өрөмдөгдөж, 1852 онд Польшийн эмзүйч Игнаси Люказевски газрын тосноос керосин гаргаж авах аргыг нээжээ. Улмаар Бакуд анхны газрын тосны нэрэх үйлдвэр 1861 онд байгуулагдав. Тухайн үед Баку Дэлхийн тосны 90 хувийг үйлдвэрлэж байв.
Өнөөгийн байдлаар нийт тээврийн хэрэгслийн 90% газрын тосноос гарган авсан төрөл бүрийн түлшийг хэрэглэж, химийн үйлдвэрийн маш чухал түүхий болжээ. Газрын тос олборлолтын хэмжээгээр Саудын Араб, ОХУ, АНУ-ууд, мэдэгдэж буй нөөцийн 62.5% Саудын Араб, АНЭУ, Ирак, Катар, Кувейт-д байна.
Хэрэглээ
Газрын тосны үндсэн хэрэглээ нь төрөл бүрийн түлш (бензин, дизель түлш, тийрэлтэт хөдөлгүүрийн түлш, шингэрүүлсэн хий (LPG) гэх мэт), тос болон тослох материал, хуванцарууд, химийн бодисууд гарган авах юм.
Дэлхийн нийт газрын тосны хэрэглээ 2005 оныхоор өдөрт 84 сая баррель байна.
Олборлолт
Их хэмжээний олборлолт хийдэг орнууд, 2004 оныхоор:
Нөөц
Газрын тосны ихээхэн нөөцтэй орнууд, гигабаррелиар (109 баррель).
Экспорт
Газрын тосны экспорт, 2003 он:
Гадны холбоос
Ангилал:Википедиа:Онцлох өгүүлэл Ангилал:Ашигт малтмалын геологи  Ангилал:Шатах ашигт малтмал
Катрина хар салхи
Катрина хар салхи нь Атлантын далайн хар салхины улирлын 2005 оны анхны 5-р зэргийн хар салхи байв. Атлантын хөндийд учирсан хар салхиудаас 6-д бичигдэх хүчтэй хар салхиар рекорд тогтоов. 2005 оны 8 сарын 25-нд Флорида мужийн Майами хотын хойгуур Катрина 1-р зэргийн хар салхиар газардаж хэдэн арван хүний аминд хүрэн ойролцоох нутгаар хуй салхи дэгдээхэд хүргэжээ. Мексикийн буланд хүчээ аван 5-р зэргийн хар салхи болсон ч эх газар ойртох тусам хүч суларч 8 сарын 29-нд 3-р зэргийн хар салхиар Луйзиана мужийн эргийг мөргөв.
Албан ёсны мэдээгээр 1383 хүн амь үрэгджээ. Мөн 4000 гаруй хүн одоо хүртэл сураггүй байна.
Катринаг газардахаас өмнө дайжин нүүх заавар авсан иргэдийн тоо 1 сая 200 мянга байв. Өглөөний 6 цаг 10 минутад газардаж 11 цаг гэхэд Нью-Орлеанс хотын үерийн далангууд нурав. 9 сарын эхээр иргэдийг хүчээр хөрш мужууд руу автобусаар зөөж эхэлсэн байна. Нийтдээ 1 сая 500 мянгаас илүү иргэд оргон дайжихад хүрчээ. Энэ Америкийн түүхэнд Их Хямралын дараа орох гамшиг юм.
233000 км2 буюу Их Британийн нутагтай дүйцэхүйц газар Катрина салхинд өртөж том жижиг гамшиг амссан байна. Салхины гайгаар 3 сая гаруй хүн тоггүй хоцорсон бөгөөд цахилгааныг буцааж залгахад хэдэн долоо хоног шаарджээ.
Катрина хар салхи нь АНУ-ын түүхэнд тохиолдсон хамгийн их хохиролтой байгалийн гамшиг байв.
Ангилал:Халуун орны хар салхи (Атлантын далай) Ангилал:Үер Ангилал:Луйзианагийн түүх Ангилал:Нью-Орлеанс Ангилал:Хойд Америк дахь цаг агаарын үзэгдэл Ангилал:АНУ-ын түүх (1988 оноос хойш) Ангилал:2005 оны байгалийн гамшиг